《黄山道中》
明代·郑琰

微霜风物色凄凄，路入黄山是五谿。
帝子不归汾水上，行人愁五穆陵西。
荒原晓露铜驼泣，古驿秋风铁马嘶。
独客伤神家万里，斜阳征雁楚天低。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。